
R E F E R A T


Privind prelungirea contractelor de concesiune terenuri  aflate în domeniul

           public  şi privat al Municipiului Timişoara, pe care sunt edificate garaje 
           legalizate sau edificate în baza licitaţiilor publice, conform O.U.G. 54/2006


Prin H.C.L. nr.22/23.07.1996 s-a aprobat  contractul de concesionare al terenurilor aflate în administrarea Consiliului Local al Municipiului Timişoara pentru garajele legal  construite.


Prin H.C.L. nr.208/15.07.1999 s-a aprobat contractul de concesionare a terenurilor aflate în administrarea Consiliului Local al Municipiului Timişoara şi adjudecate prin licitaţie publică, pentru construirea de garaje.

În baza  celor două Hotarâri s-au încheiat circa 8000 de contracte de concesionare a terenurilor pentru construirea de garaje. Conform clauzelor contractuale perioada pentru care s-au încheiat aceste contracte este de 5 ani cu posibilitatea de prelungire la cererea concesionarului.

Având în vedere faptul că pe parcurs o parte din contracte au început să expire, în baza Legii aflate în vigoare la momentul respectiv si anume Legea 219/1998 privind regimul concesiunilor şi a H.C.L. nr.10/25.01.2005, s-a aprobat încheierea de noi contracte de concesiune, pentru terenurile aflate în domeniul public şi privat al Municipiului Timişoara, pe care sunt edificate garaje legalizate sau edificate în baza licitaţiilor publice, pe o perioada de 10 ani. În baza acestor reglementări s-au incheiat circa 500 de noi contracte de concesiune pentru terenurile pe care sunt edificate garaje legalizate sau edificate în baza licitaţiilor publice. 

În prezent suntem în situaţia modificării cadrului legislativ şi anume, abrogarea Legii 219/1998 privind regimul concesiunilor şi intrarea în vigoare a O.U.G. 54/2006 privind regimul contractelor de concesiune de bunuri proprietate publică. 

Pentru o analiză completă a situaţiei existente facem următoarele precizări :

Concesionarea bunurilor aparţinând proprietăţii publice a statului, judeţului, oraşului se face în conformitate cu prevederile : OUG 54/2006 privind regimul contractelor de concesiune de bunuri proprietate publică, Legea 50/1991 republicată, privind autorizarea executării lucrărilor de construcţii, Ordinul 1430/26.08.2005 pentru aprobarea Normelor metodologice de aplicare a Legii 50/1991 privind autorizarea executării lucrărilor de construcţii la care se adaugă Hotarârea Consiliului Local al Municipiului Timişoara nr.10/25.01.2005 prin care se abrobă încheierea de noi contracte de concesiune, pentru terenurile aflate în domeniul public şi privat al Municipiului Timişoara, pe care sunt edificate garaje legalizate sau edificate în baza licitaţiilor publice.
Având în vedere cele menţionate mai sus, supunem atenţiei comisiilor de specialitate ale Consiliului Local următoarele propuneri :

1. Încheierea de noi contracte de concesiune, aprobată prin H.C.L. 10/2005, pentru terenurile aflate în domeniul public şi privat al Municipiului Timişoara, pe care sunt edificate garaje legalizate sau edificate în baza licitaţiilor publice, pe o perioadă de 10 ani, cu excepţia terenurilor revendicate conform legislaţiei în vigoare, se va efectua în conformitate cu noile prevederi legislative şi anume O.U.G. 54/2006 ;
2. Aprobarea modelelor cadru pentru contractele de concesiune a terenurilor aflate în domeniul public şi privat al Municipiului Timişoara, pe care sunt edificate garaje legalizate conform Anexei 1, sau edificate în baza  licitaţiilor publice conform Anexei 2.
3. Terenurile menţionate la art.1, care sunt revendicate, vor rămâne  indisponibilizate până la soluţionarea  notificărilor şi a contestaţiilor împotriva dispoziţiilor Primarului

